**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 11888/6572/\_\_\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_.2017**

Ca urmare a solicitării de emitere a acordului de mediu adresate de **FDEE ELECTRICA DISTRIBUȚIE MUNTENIA NORD, SDEE Târgoviște prin SC SWISO ELECTRIC SRL** cu sediul în municipiul Târgoviște, str. Calea Domnească, nr. 236, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 11888 din 30.08.2017, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 26.10.2017, că proiectul de investiție **”*MGS Bucla 20kV St. Pătroaia – LEA 20kV Drăgăești II St. Drăgăești”***, propus a fi amplasat în comuna Ludești - Potocelu; Mănești - Drăgăești Pământeni, județ Dâmbovița **nu se supune evaluării impactului asupra mediului și nu se supune evaluării adecvate.**

**JUSTIFICAREA PREZENTEI DECIZII:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, Anexa nr. 2, pct. 3, lit. b;

- impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane ;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

a) ***mărimea proiectului***:

LEA 20 kV Ludești, Stația 110/20 kV Patroaia, are alimentare radiala de la st. 49 la capăt, pe ax sunt 345 stalpi, l=52 km, alimentează 57 PT cu consumatori importanți (radio-relee GSM, transmisiuni speciale, stații apa, Primarii, Parcuri Petrom etc.) orice intervenție pe LEA 20kV Ludești duce la întreruperea alimentarii cu energie electrica a tuturor consumatorilor.

***Situația proiectata:***

Se propune realizarea bucla 20kV intre LEA 20kV Ludești, St.110/20 kV Patroaia, din DER 20kV PT 5209 Potocel, st. nr. 48 tip SC 15014, montare STEL pe st. Nr. 48, LEA 20 kV, pe domeniul public, pe DJ702A, pana la st. Nr. 103 bis (nou plantat) al LEA 20kV Dragăesti II, St. Dragaesti, montare STEL pe stâlp nou plantat (nr. 103 bis).

Se demontează toate conductoarele si izolatorii dintre stâlpul 186 al LEA20kV Ludești pana la PT5209 Potocel.

Se va reface rețeaua cu conductor de tip AlOl 70/12mmp. Se vor monta izolatoare de întindere cat si de susținere funcție de specificul stâlpilor. Se demontează toți stâlpii de medie tensiune (13 buc.) din culoarul liniei nou proiectate. Se va demonta separatorul de pe stâlpul nr. 47.

Racordul din LEA 20 kV - Ludești se va realiza in stâlpul SC15014 existent, ce este echipat cu CIT 140, descărcătorii cu ZnO si PT-ul 5209 Potocel pe care se va amplasa si un separator vertical. Urmând a se realiza trecerea intre conductoarele neizolate existente si cele proiectate aerian pornind din stâlpul nr. 1 de tip SC15014, ce va fi echipat cu CIT140, separator orizontal, descărcător si priza de pământ. Stâlpul este apropiat de PT 5209, fiind situat la aproximativ 6 m de acesta. Circuitul proiectat va fi torsadat, de tip TA2X(F)2Y-3x1x70+50 Ol mmp, pe stalpi de susținere tip SC15006 si după caz, de întindere, tip SC15014, aceștia fiind poziționați de o parte si de alta a DJ 702A in direcția localității Dragaesti, pana la intersecția cu LEA 20kV Dragaesti unde se racordează aerian cu aceasta. Racordul se va face in zona stâlpului 103 de tip SE9 existent prin montarea unui stâlp nou de tip SC15014, ce va fi echipat cu CIT140 urmând a se realiza trecerea intre conductoarele neizolate existente si cele proiectate. Stâlpul nr.111 va fi echipat cu separator telecomandat, descărcători si priza de pământ fiind si ultimul stâlp din bucla.

**Lungimea circuitului este de 6800 m**.

Traseul întâmpina probleme cu un grad de dificultate mediu, având un traseu de aproximativ 900 m in intravilanul comunei Ludești, prezentând in marea sa majoritate rigole natural amenajate de-a lungul DJ 702 A si pădure de o parte si de alta a acestuia, traversează podețe, un pod peste un parau, paralelism si intersecții cu o rețea de joasa tensiune si cu o sonda de asemenea traversează intersecții cu drumuri forestiere de pe teritoriul localității Ludești.

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: Terenul pe care se realizează investiţia se află în intravilanul și extravilanul comunei Ludești, satul Potocelu, de-a lungul drumului județean DJ 702A și în extravilanul comunei Mănești, satul Drăgăești Pământeni în proprietate privată; categorie folosință teren: căi de comunicații, păduri.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

*Condiţiile de realizare a proiectului:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Titularul are obligația respectării condițiilor impuse prin actele de reglementare emise de alte autorități.***

**Pentru organizarea de şantier:**

- organizarea de şantier se va face numai în culoarul de lucru din suprafaţa reprezentând traseul liniei electrice, zona frontului de lucru va fi semnalizată prin mijloace corespunzătoare de avertizare;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor de îmbunătăţire se vor pune în operă în aceeaşi zi;

- asigurarea materialelor necesare execuţiei lucrării se va face de la distribuitori autorizaţi;

- accesul la lucrările propuse se va face pe drumurile publice de interes local existente în zonă;

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- depozitarea materialelor de construcţie se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

**Protecţia aşezărilor umane**

- se vor respecta normativele tehnice privind delimitarea zonelor de protecţie şi de siguranţă între conductorul LEA şi clădiri;

- se va asigura scoaterea automata de sub tensiune a instalaţiilor în caz de defect;

- se va realiza inscripţionarea stâlpilor cu indicatoare de interdicţie a atingerii conductoarelor chiar căzute la pământ; ­ asigurarea scoaterii automate de sub tensiune a instalaţiilor in caz de defect;

- respectarea gabaritelor şi distanţelor normate faţă de sol, construcţii şi alte instalaţii;

**Modul de gospodărire a deşeurilor**

* + deşeurile reciclabile rezultate în urma lucrărilor de construire (materiale plastice, materiale feroase şi neferoase, cabluri) se vor colecta selectiv prin grija executantului lucrării si predate la firme specializate în valorificarea/eliminarea lor;
  + conform HG nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/ valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate;

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată*.**

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE**  Întocmit,

consilier Florian **STĂNCESCU**